Ben…; ismawen i beddun s: Asif…uɣalen d Wed…ula d talɣa n yismawen n yidgan uɣalen s teɛrabt: Iɛezugen tuɣal Ɛzazga; Iwaḍiyen tuɣal Waḍiya; Imecdalen tuɣal Mecdala; Iɛzuzen tuɣal Ɛzuza. Yettaweḍ waya ɣer lḥed-is seg wass-mi i d-snulfan n liḥala taɣrimt, ladɣa di tmurt n leqbayel. Ur siɛum ara i tedbelt ad tt-tefk ismawen iɛraben i twaculin n zik, imi deg watas n tikal tefka ismawen s uḥettem ttilin d iɛraben neɣ s taɛrabt, ad nefk amedya gar luluf n yimdyaten ɣef waya: Iḥedducen yettidiren deg taddart n ɛzuza uɣalen di lḥala taɣrimt, sawwalen-asen " Bacir-crif " akked di taddart n Ɛedni, Ijlili yuɣal yisem-nsen "Caker". Dayen yerran kra n yimdanen i yesɛan isem s "tmaziɣt " mi ara ttmeslayen s tmaziɣt d yisem n lhala taɣrimt mi ara semrasen tafransist d teɛrabt. Yerna neẓra mliḥ amek yeḍra deg tallit-nni (deg yiseggasen n 1880 deg wayen yeɛnan tamurt n leqbayel) ɛerben ismawen imaẓlayen imaziɣen: deg tallit-nni irgazen n tedbelt irumyen, llan xedmen tasileɣt deg tutlayt n teɛrabt d wid iten-d-yettɛawanen n taddart llan ttmeslayen taɛrabt d iberraniyen ɣef temnaḍt n leqbayel, wid yettmeslayen tamaziɣt yeɣran luqran, tuget deg-sen d imrabḍen. Llan ttuɣalen ɣer tutlayt taɛrabt di yal tikkelt i wakken armud n usemmi i texdem Fransa.